pythainlp/thai-wiki-dataset-v3 huggingface dataset:
สายโทงาเนะ

สายโทงาเนะ  เป็นเส้นทางรถไฟในจังหวัดชิบะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันออก ระหว่างสถานีโออามิ นครโออามิชิราซาโตะ กับสถานีนารูโต นครซัมมุ
== รายชื่อสถานี ==
ทุกสถานีตั้งอยู่ในจังหวัดชิบะ.
== แหล่งข้อมูลอื่น ==
สถานีรถไฟในสายเรียวโม (JR ตะวันออก) 
การขนส่งระบบรางในประเทศญี่ปุ่น
การขนส่งระบบรางในประเทศญี่ปุ่น
การขนส่งระบบรางในจังหวัดชิบะ
โทงาเนะ

โทงาเนะ  เป็นนครในจังหวัดชิบะ ประเทศญี่ปุ่น มีขนาดพื้นที่ 89.34 ตารางกิโลเมตร ในปี ค.ศ. 2012 มีจำนวนประชากร 60,964 คน
==แหล่งข้อมูลอื่น==
เว็บไซต์ทางการ
โทงาเนะ
ควายมูร่าห์

ควายมูร่าห์ (Murrah buffalo) เป็นควายที่เลี้ยงไว้ผลิตน้ำนม มีถิ่นกำเนิดดั้งเดิมที่รัฐปัญจาบ และรัฐหรยาณา ประเทศอินเดีย
มีลำตัวสีดำ หน้าผากนูน เขาสั้นและม้วนงอ เมื่อโตเต็มที่แล้วตัวผู้จะมีน้ำหนักโดยประมาณ 550 กิโลกรัม ตัวเมียจะมีน้ำหนักโดยประมาณ 450 กิโลกรัม เมื่อแรกเกิดมีน้ำหนักประมาณ 30-35 กิโลกรัม ถึงวัยเจริญพันธุ์เมื่ออายุได้ 3 ปีครึ่ง-4 ปีครึ่ง
ควายมูร่าห์ เป็นควายที่รักสะอาดมาก ชอบที่จะแช่ในน้ำเพื่อทำความสะอาดร่างกาย แตกต่างจากอุปนิสัยควายทั่วไป และมีความสุขเมื่อได้เจอกับผู้เลี้ยง และชอบการหยอกล้อ เมื่อถึงเวลารีดน้ำนม จะเดินเรียงแถว รอรีดนม จัดว่าเป็นควายสายพันธฺุ์ที่ให้น้ำนมได้ดีที่สุด
ซึ่งแม่พันธุ์ 1 ตัว สามารถผลิตน้ำนมได้ประมาณ 1,300-2,300 ลิตรต่อ 1 รอบ และให้นมได้นานถึง 8-10 เดือน
ปัจจุบัน ควายมูร่าห์ เป็นที่นิยมเลี้ยงกันมากในประเทศแถบอเมริกาใต้และยุโรป เช่น อิตาลี, บัลแกเรีย เป็นต้น
== อ้างอิง ==
ปศุสัตว์
พันธุ์ควาย
เลิฟ เดย์อาฟเตอร์ทูมอร์โรว์

เลิฟ เดย์อาฟเตอร์ทูมอร์โรว์ (Love, Day After Tomorrow) เป็นซิงเกิลภาษาญี่ปุ่นซิงเกิลแรกของไม คุรากิ ออกจำหน่ายวันที่ 8 ธันวาคม พ.ศ. 2542
==ข้อมูลเพลง==
เลิฟ เดย์อาฟเตอร์ทูมอร์โรว์ เป็นซิงเกิลภาษาญี่ปุ่นซิงเกิลแรกของไม คุรากิ หลังจากที่ออกซิงเกิลภาษาอังกฤษที่อเมริกาเมื่อเดือนตุลาคม พ.ศ. 2542 โดยเป็นซิงเกิลสุดท้ายที่จำหน่ายในยุค 1990 ที่ได้สถานะจาก RIAJ ในระดับ Million โดยในสัปดาห์แรก เปิดตัวที่อันดับที่ 18 ด้วยยอดขาย 29,510 ชุด   ก่อนที่จะติด top 10 ในอีก 5 สัปดาห์ต่อมา และขายได้เกินหนึ่งล้านชุดในอีกเกือบ 3 เดือนหลังวางจำหน่าย ทั้งๆที่ยังไม่เคยออกรายการทีวีที่ไหนมาก่อนเลย เนื่องจากเธอต้องการอ่านหนังสือเตรียมสอบเข้ามหาวิทยาลัย  และอันดับสูงสุดคืออันดับ 2 อยู่ในชาร์ต 30 สัปดาห์ และได้อันดับที่ 4 ของปี 2543 รวมยอดขายได้ 1,385,190 ชุด เป็นซิงเกิลเดียวของไม ที่ติด top 10 ประจำปี นอกจากนี้ยังมีเวอร์ชันอนาล็อกด้วย
ในปี 2548 เธอได้ร้องเพลงนี้ในรายการ NHK Kōhaku Uta Gassen ครั้งที่ 56 ของช่อง NHK และปี 2552 ในรายการ Music Station และทุกครั้งที่ร้องเพลงนี้ในการแสดงคอนเสิร์ตของเธอ จะมีท่าประจำเพลงคือการทำมือเป็นรูป L O V E ตามลำดับในช่วงที่มีจังหวะ L O V E และเป็นอีกเพลงกับเพลง always ที่จะต้องร้องเพลงนี้ทุกครั้งในคอนเสิร์ต
==รายการเพลง==
==อ้างอิง==
==แหล่งข้อมูลอื่น==
[http://ja.wikipedia.org/wiki/Love,_Day_After_Tomorrow]
เพลงในปี พ.ศ. 2542
ซิงเกิลในปี พ.ศ. 2542
เพลงญี่ปุ่น
เพลงของมาอิ คูรากิ
ลำพูป่า

ลำพูป่า  หรือ ลำแพนเขา ลำพูขี้แมว เป็นไม้ยืนต้นในวงศ์ Sonneratiaceae เปลือกลำต้นขรุขระเล็กน้อย สีออกเทา ส่วนปลายกิ่งห้อยลง ใบเป็นใบเดี่ยว สีเขียวเข้ม ท้องใบสีเขียวอ่อนอมขาว ดอกเป็นดอกช่อออกที่ปลายกิ่ง ดอกย่อยมีกลีบเลี้ยงสีเขียวหุ้มไว้ มี 5-6 กลีบ และติดทนจนเป็นผล เกสรตัวผู้มีเป็นจำนวนมาก สีขาว เกสรตัวเมียมีอันเดียว ปลายยอดของเกสรตัวเมียจะติดทนจนเป็นผลเช่นกัน ผลเดี่ยว สีเขียว เรียบ เป็นมัน มีพูเล็กน้อย เนื้อไม้ใช้ทำเครื่องมือต่างๆ มีสีขาวและเป็นไม้เนื้ออ่อน ยอดอ่อนและผลใช้รับประทานเป็นผัก
==รวมภาพ==
ไฟล์:Duabanga sonneratioides syn Duabanga grandiflora trunk at Jayanti, Duars, West Bengal W Picture 224.jpg|เปลือกต้นลำพูป่าในรัฐเบงกอลตะวันตก ประเทศอินเดีย
ไฟล์:Duabanga sonneratioides syn Duabanga grandiflora leaves at Jayanti, Duars, West Bengal W Picture 220.jpg|ใบลำพูป่าในรัฐเบงกอลตะวันตก ประเทศอินเดีย‎
== อ้างอิง ==
มัณฑนา นวลเจริญ. 2552. สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม หน้า 78
พืชที่รับประทานได้
วงศ์ตะแบก
ตะบูนดำ

ตะบูนดำ  เป็นไม้ยืนต้นในวงศ์ Meliaceae เปลือกลำต้นสีดำหรือน้ำตาล แตกเป็นร่องตามยาว โคนต้นมีพูพอนและมีรากหายใจ ใบเป็นใบประกอบแบบขนนก ผิวใบมัน สีเขียวเข้ม หลังใบเขียวอ่อนกว่า ดอกเป็นดอกช่อ ออกที่ง่ามใบ ดอกย่อยสีขาว มีจำนวนมาก ผลเป็นลูกกลมขนาดใหญ่ ผิวเกลี้ยง ข้างในมีเมล็ดสีน้ำตาลอมแดงขนาดใหญ่หลายอัน
== การใช้ประโยชน์ ==
ตะบูนดำเป็นพืชสมุนไพร เปลือกและผลใช้รักษาอหิวาตกโรค หรือใช้ต้มล้างแผล เปลือกและเมล็ดแก้โรคบิดและท้องร่วง  เปลือกให้น้ำฝาด สำหรับย้อมผ้า
== อ้างอิง ==
มัณฑนา นวลเจริญ. 2552. สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม. หน้า 43
วงศ์กระท้อน
สมุนไพร
พืชให้สีย้อม
ฟีลไฟน์!

ฟีลไฟน์! (Feel Fine!) เป็นซิงเกิลที่ 12 ของไม คุรากิ ออกจำหน่ายวันที่ 24 เมษายน พ.ศ. 2545
==ข้อมูลเพลง==
ฟีลไฟน์! เป็นซิงเกิ้ลที่ 12 ของ ไม คุรากิ ใช้ประกอบโฆษณา SEA BREEZE โดยวันแรกขึ้นเป็นอันดับ 1 ของชาร์ต แต่ก็ตกลงมาเป็นอันดับ 2 ในวันถัดมา โดยมีซิงเกิล ฟรีแอนด์อีซี ของ อายูมิ ฮามาซากิ ที่นำเป็นอันดับ 1 และเปิดตัวที่อันดับ 2 ของสัปดาห์ด้วยยอดขาย 240,130 ชุด และอยู่ในชาร์ต 16 สัปดาห์ รวมยอดขาย 451,500 ชุด ได้อันดับที่ 16 ของปี 2002
PV ของเพลงนี้มี 2 เวอร์ชัน เวอร์ชันแรกมีส่วนหนึ่งนำไปประกอบโฆษณา ส่วนอีกเวอร์ชันเป็น cafe version มีการปรากฏตัวของนักร้องคนอื่นๆในค่าย GIZA Studio หลายคน เช่น รินะ อาอิอุชิ ยูกะ ซะเอะงุซะ จากวง ยูก้า-ซาเองุซะ อิน เดซิเบล และ นากามุระ ยูริ จากวง GARNET CROW และนักร้องคนอื่นๆ รวมทั้งคนแต่งเพลงอย่าง ไอกะ โอโนะ ก็อยู่ใน PV ด้วย
==รายการเพลง==
== ชาร์ต ==
ออริกอนชาร์ต (ในญี่ปุ่น)
==อ้างอิง==
==แหล่งข้อมูลอื่น==
[http://ja.wikipedia.org/wiki/Feel_fine!]
เพลงในปี พ.ศ. 2545
ซิงเกิลในปี พ.ศ. 2545
เพลงญี่ปุ่น
เพลงของมาอิ คูรากิ
คิมิตสึ

คิมิตสึ  เป็นนครในจังหวัดชิบะ ประเทศญี่ปุ่น มีขนาดพื้นที่ 318.83 ตารางกิโลเมตร ในปี ค.ศ. 2010 มีจำนวนประชากร 88,409 คน
== ลักษณะภูมิศาสตร์ ==
คิมิตสึมีขนาดพื้นที่ใหญ่เป็นอันดับสองของจังหวัดชิบะ ตั้งอยู่ทางตะวันตกของคาบสมุทรโบโซ ติดกับอ่าวโตเกียว มีแม่น้ำสายสั้น ๆ ไหลผ่านสองสายคือแม่น้ำโคอิโตะและแม่น้ำโอบิตสึ
== แหล่งข้อมูลอื่น ==
เว็บไซต์ทางการ 
คิมิตสึ
ท่าอากาศยานวักกาไน

ท่าอากาศยานวักกาไน (ญี่ปุ่น:稚内空港, Wakkanai Kūkō) เป็นท่าอากาศยานท้องถิ่น รองรับเที่ยวบินภายในประเทศ ที่ตั้งอยู่วักกาไน กิ่งจังหวัดโซยะ จังหวัดฮกไกโด ประเทศญี่ปุ่น เริ่มใช้งานในเดือนเมษายน 1960
==สายการบินและจุดหมายปลายทาง==
== อ้างอิง ==
==แหล่งข้อมูลอื่น==
แนะนำท่าอากาศยาน 
วักกาไน
กิ่งจังหวัดโซยะ
ข้อมติสมัชชาใหญ่แห่งสหประชาชาติที่ 2758

ข้อมติสมัชชาใหญ่แห่งสหประชาชาติที่ 2758 ได้รับการลงมติผ่านเพื่อสนองต่อข้อมติสมัชชาใหญ่แห่งสหประชาชาติที่ 1688 ซึ่งกำหนดให้การเปลี่ยนแปลงการเป็นผู้แทนของจีนในสหประชาชาติถูกตัดสินจากคะแนนเสียงข้างมากสองในสาม ข้อมติดังกล่าว ซึ่งผ่านเมื่อวันที่ 25 ตุลาคม พ.ศ. 2514 รับรองสาธารณรัฐประชาชนจีนเป็น "ผู้แทนชอบด้วยกฎหมายเพียงหนึ่งเดียวของจีนในสหประชาชาติ" และขับ "ผู้แทนของเจียง ไคเช็คจากที่ซึ่งพวกเขายึดครองอยู่โดยมิชอบในสหประชาชาติ" ความเคลื่อนไหวนี้ยุติสมาชิกภาพเต็มของสาธารณรัฐจีนในสหประชาชาติและยังเป็นจุดข้อโต้เถียงว่าด้วยสถานภาพทางการเมืองของไต้หวัน
== อ้างอิง ==
ความสัมพันธ์ระหว่างประเทศของประเทศจีน
ความสัมพันธ์ระหว่างประเทศของสาธารณรัฐจีน
2
พ.ศ. 2514
โจรสลัดเอดิลไวส์

โจรสลัดเอดิลไวส์ (Edelweiss Pirates, Edelweißpiraten เอเดลไวสส์พีราเทน) เป็นกลุ่มเยาวชนหลวม ๆ ในนาซีเยอรมนี กลุ่มนี้เกิดขึ้นทางตะวันตกของเยอรมนีโดยแยกออกจากขบวนการเยาวชนเยอรมันช่วงปลายคริสต์ทศวรรษ 1930 เพื่อตอบสนองต่อการบีบบังคับให้อยู่ในกรอบอย่างเข้มงวดของยุวชนฮิตเลอร์ กลุ่มโจรสลัดเอดิลไวส์มีความคล้ายคลึงกับไลพ์ซิจมอยเทนในหลายด้าน คือ ทั้งสองกลุ่มประกอบด้วยคนวัยหนุ่มสาว ส่วนมากอายุระหว่าง 14 ถึง 17 ปี ซึ่งหลบเลี่ยงยุวชนฮิตเลอร์โดยการออกจากโรงเรียน (ซึ่งได้รับอนุญาตเมื่ออายุได้ 14 ปี) และยังหนุ่มพอที่จะเลี่ยงการเกณฑ์ทหาร ซึ่งบังคับแก่ผู้มีอายุ 17 ปีขึ้นไป
วัฒนธรรมย่อย
วัฒนธรรมเยาวชน
ขบวนการต่อต้านสงครามโลกครั้งที่สอง
วงศ์ปลากดอเมริกัน

วงศ์ปลากดอเมริกัน หรือ วงศ์ปลากดหลวง (Bullhead catfish, North American freshwater catfish) เป็นวงศ์ของปลากระดูกแข็งน้ำจืด ในอันดับปลาหนัง ใช้ชื่อวงศ์ว่า  Ictaluridae (/อิค-ทา-ลู-ริ-ดี้/; มาจากภาษากรีก ιχθυς หมายถึง "ปลา" และ αιλουρος หมายถึง "แมว" หรือ"ปลาหนัง")
มีหนวด 4 คู่ ผิวไม่มีเกล็ด ครีบอกมักจะมีก้านครีบแข็ง ครีบหลังมักจะมีก้านครีบอ่อน 6 ก้าน มีฟันในเพดานปาก ยกเว้นในสกุล Astephus ซึ่งสูญพันธุ์ไปแล้ว ก้านครีบแข็งมีพิษ
พบทั้งหมด 7 สกุล (ดูในตาราง)  45 ชนิด เป็นปลาขนาดใหญ่ ชนิดที่ใหญ่ที่สุดคือ ปลากดอเมริกันสีน้ำเงิน (Ictalurus furcatus) มีบันทึกว่ามีน้ำหนักมากกว่า 50 กิโลกรัม (110 ปอนด์) ความยาวสูงสุดคือ 160 เซนติเมตร (5.2 ฟุต) ขณะที่ชนิดเล็กเมื่อโตเต็มที่ก็จะมีน้ำหนักประมาณครึ่งกิโลกรัม (1 ปอนด์) ในขณะที่บางชนิดไม่มีตา
เป็นปลาที่กระจายพันธุ์ตั้งแต่ทวีปอเมริกาเหนือจนถึงกัวเตมาลา มีความสัมพันธ์กับมนุษย์ ในแง่ของปลาที่เลี้ยงเป็นปลาเศรษฐกิจ และตกกันเป็นเกมกีฬา โดยเฉพาะใน ปลากดอเมริกัน (I. punctatus) ที่มีการเลี้ยงกันอย่างแพร่หลายในหลายพื้นที่ในภาคใต้ของสหรัฐอเมริกาเป็นจำนวนกว่า 250,000 ไร่  และนิยมเลี้ยงกันในหลายประเทศด้วย เช่น ประเทศไทย มีการนำเข้าสู่ประเทศครั้งแรกเมื่อปี พ.ศ. 2533 โดยกรมประมงและสถาบันพัฒนาแห่งเอเชีย (AIT) ได้มีการส่งเสริมให้เกษตรกรเลี้ยงกันตามเขื่อนหรืออ่างเก็บน้ำต่าง ๆ จัดเป็นปลาที่มีเนื้อขาว สามารถนำไปปรุงเป็นอาหารไทยได้หลากหลาย จนได้รับชื่อในภาษาไทยว่า "ปลากดหลวง"
==อ้างอิง==
==แหล่งข้อมูลอื่น==
ข้อมูลเพิ่มเติม 
อันดับปลาหนัง
สัตว์ที่พบในทวีปอเมริกาเหนือ
วงศ์ปลากดอเมริกัน
ยศวริศ ชูกล่อม

ยศวริศ ชูกล่อม หรือที่รู้จักกันดีในชื่อ เจ๋ง ดอกจิก แนวร่วมคนสำคัญของแนวร่วมประชาธิปไตยต่อต้านเผด็จการแห่งชาติ (นปช.) และนักแสดงตลก เกิดเมื่อวันที่ 4 มีนาคม พ.ศ. 2501 ที่จังหวัดสุราษฎร์ธานี มีชื่อเดิมว่า ประมวล ชูกล่อม จบการศึกษาระดับปริญญาโทจากสถาบันบัณฑิตพัฒนบริหารศาสตร์ (นิด้า)  อดีตผู้ช่วยเลขานุการ นายฐานิสร์ เทียนทอง อดีตรัฐมนตรีช่วยว่าการกระทรวงมหาดไทย   ที่ปรึกษารัฐมนตรีช่วยว่าการกระทรวงเกษตรและสหกรณ์
เคยทำงานที่ทำการไปรษณีย์ย่านสามแยกไฟฉายในเขตบางกอกน้อย กรุงเทพมหานคร จากนั้นผันตัวเองไปเป็นนักแสดงตลกในค่าเฟ่  และหลังจากนั้นได้เข้าสู่แวดวงการเมืองซึ่งเป็นสิ่งที่ชื่นชอบมาตั้งแต่เด็ก ด้วยการเป็นคนสนิทของทีมงานรัฐมนตรีในคณะรัฐบาลนายบรรหาร ศิลปอาชา และรัฐบาล พล.อ.ชวลิต ยงใจยุทธ และเคยเข้าแข่งขันรายการแฟนพันธุ์แท้ ตอน การเมืองไทย ด้วย 
ในการเลือกตั้ง ปี พ.ศ. 2548 มีความพยายามจะลงรับสมัครเลือกตั้งเป็นสมาชิกสภาผู้แทนราษฎร (ส.ส.) ในสังกัดพรรคไทยรักไทย (ทรท.) ที่เขต 4 จังหวัดสุราษฎร์ธานี บ้านเกิดของตัวเอง แต่ไม่ถูกเลือก จึงย้ายไปสังกัดพรรคชาติไทย (ชท.) แทน แต่ก็ไม่ได้รับการเลือกตั้ง ต่อมาในการเลือกตั้ง ปี พ.ศ. 2550 ก็ลงสมัครเลือกตั้งอีกครั้งที่จังหวัดนนทบุรี สังกัดพรรคเพื่อแผ่นดิน (พผ.) ก็ไม่ได้รับเลือกตั้งอีก 
ในคดียุบพรรคการเมือง พ.ศ. 2549 เป็นหนึ่งในผู้ถูกกล่าวหาว่าจ้าง ผู้สมัครให้ลงสมัครรับเลือกตั้งในสังกัดพรรคการเมืองขนาดเล็กที่จังหวัดตรัง ซึ่งเป็นหลักฐานหนึ่งนำไปสู่คดียุบพรรคไทยรักไทยในที่สุด 
ในเหตุการณ์มหาอุทกภัย พ.ศ. 2554 ตกเป็นข่าวว่าเป็นผู้ยึดเรือบริจาคและทำกิริยาไม่เหมาะสมต่อสื่อมวลชนถึงศูนย์ปฏิบัติการช่วยเหลืออุทกภัย (ศปภ.) จนเป็นที่วิพากษ์วิจารณ์ไปทั่ว
ในกลางปี พ.ศ. 2555 ถูกตัดสินจำคุกจากการยื่นฟ้องของนายนิพิฏฐ์ อินทรสมบัติ จากการเปิดเผยเบอร์โทรศัพท์และชื่อที่อยู่ของศาลรัฐธรรมนูญ ในที่ชุมนุม ซึ่งผิดเงื่อนไขของการปล่อยตัวจากคดีการชุมนุมเมื่อปี พ.ศ. 2553 แต่ได้ถูกประกันตัวออกมาจากการยื่นขอของกรุณา มอริส ภรรยาที่เป็นนักแสดง ด้วยหลักทรัพย์เป็นเงินสด 600,000 บาท
ในวันที่ 6 ธันวาคม 2559 ศาลฎีกาแผนกคดีอาญาของผู้ดำรงตำแหน่งทางการเมือง มีคำสั่ง ห้ามดำรงตำแหน่งทางการเมือง 5 ปี นับแต่วันที่  30 มิ.ย.2556   ซึ่งเป็นวันพ้นจากตำแหน่ง กรณีแจ้งทรัพย์สินล่าช้า โทษจำคุกรอลงอาญา 1 ปี ปรับ 4000 บาท
วันที่ 7 มีนาคม 2560 ศาลฎีกา ตัดสินลงโทษจำคุก 2 ปีไม่รอลงอาญา ในคดีหมิ่นประมาทสถาบันพระมหากษัตริย์
เขาเคยเป็นแกนนำคณะสามัคคีประชาชนเพื่อประเทศไทย(ไทยไม่ทน) ทำหน้าที่เป็นทั้งพิธีกรในช่วงบันเทิง รวมถึงร่วมขึ้นปราศรัยหลายครั้ง
ในวันที่ 10 กุมภาพันธ์ 2566 เขาได้ได้ย้ายเข้ามาร่วมงานกับพรรครวมไทยสร้างชาติ พร้อมกับนาย สมหวัง อัสราษี อดีตแนวร่วมประชาธิปไตยต่อต้านเผด็จการแห่งชาติอีกคน โดยนาย จตุพร พรหมพันธุ์ กล่าวว่าตนนั้นไม่เกี่ยวข้องกับเหตุการณ์ที่เกิดขึ้น
== เครื่องราชอิสริยาภรณ์ ==
== ผลงานด้านการแสดง ==
=== ภาพยนตร์ ===
ลูกหนี้ทีเด็ด (2527)
ผีหัวขาด (2545) - ชาวบ้าน (รับเชิญ)
เพลงรักชาวทุ่ง ตอน มีเมียเด็ก (2548) - เบิ้ม
แหยม ยโสธร 2 (2552) - พ่อของปลัดธนู (รับเชิญ)
==อ้างอิง==
บุคคลจากจังหวัดสุราษฎร์ธานี
นักเคลื่อนไหวชาวไทย
นักแสดงตลกไทย
นักการเมืองไทย
พรรคชาติไทย
พรรคเพื่อแผ่นดิน
พรรครวมไทยสร้างชาติ
แนวร่วมประชาธิปไตยต่อต้านเผด็จการแห่งชาติ
คณะสามัคคีประชาชนเพื่อประเทศไทย
บุคคลจากคณะรัฐศาสตร์ มหาวิทยาลัยรามคำแหง
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
นักโทษของประเทศไทย
ผู้ได้รับเครื่องราชอิสริยาภรณ์ ต.ม.
ไอริช

ไอริช (Irish) อาจหมายถึง
เกี่ยวกับประเทศไอร์แลนด์หรือไอร์แลนด์เหนือ
* ชาวไอริช
* ภาษาไอริช
* อาหารไอริช
ไอริช - การสอบไล่ประเภทหนึ่งในโรงเรียนของประเทศไอร์แลนด์
ไอริช - ชื่อต้นหรือชื่อสกุลของบุคคล
ทะเลไอริช - ทะเลที่แยกเกาะไอร์แลนด์จากเกาะบริเตนใหญ่
== ดูเพิ่ม ==
ไอร์แลนด์ (แก้ความกำกวม)
Irsk
เจือ ราชสีห์

นายเจือ ราชสีห์ เป็นที่ปรึกษารองนายกรัฐมนตรี (พีระพันธุ์ สาลีรัฐวิภาค) อดีตสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ อดีตผู้ช่วยเลขานุการรัฐมนตรีว่าการกระทรวงคมนาคม (ประจำนายถาวร เสนเนียม) สมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ เป็นประธานกรรมาธิการคมนาคม ในสภาผู้แทนราษฎรไทย ชุดที่ 24ปัจจุบันสังกัดพรรครวมไทยสร้างชาติ
== ประวัติ ==
เจือ ราชสีห์ เกิดเมื่อวันที่ 4 สิงหาคม พ.ศ. 2501 ที่ตำบลบ่อตรุ อำเภอระโนด จังหวัดสงขลา สำเร็จการศึกษานิติศาสตรบัณฑิต จากมหาวิทยาลัยรามคำแหง และรัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์
เจือ ราชสีห์ สมรสกับนางสมผิว ราชสีห์
== การทำงาน ==
เจือ ราชสีห์ เป็นสมาชิกสภาผู้แทนราษฎรจังหวัดสงขลา ในการเลือกตั้ง พ.ศ. 2544 เป็นสมัยแรก และได้รับเลือกตั้งในการเลือกตั้ง พ.ศ. 2548 การเลือกตั้ง พ.ศ. 2550 และการเลือกตั้ง พ.ศ. 2554 ในสังกัดพรรคประชาธิปัตย์
เจือ ราชสีห์ ได้รับเลือกเป็นประธานคณะกรรมาธิการคมนาคม ในสภาผู้แทนราษฎร ชุดที่ 24 ในสัดส่วนของพรรคประชาธิปัตย์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคประชาธิปัตย์ ลำดับที่ 29 แต่ไม่ได้รับเลือกตั้ง ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงคมนาคม
ในปี 2565 เขาจะได้เข้าร่วมกิจกรรมทางการเมืองกับพรรครวมไทยสร้างชาติ ซึ่งนำโดย พีระพันธุ์ สาลีรัฐวิภาค แต่หลังจากนั้นไม่นานเมื่อนราพัฒน์ แก้วทอง สมาชิกสภาผู้แทนราษฎรแบบบัญชีรายชื่อ พรรคประชาธิปัตย์ ได้ขอลาออกจากสมาชิกสภาผู้แทนราษฎร ทำให้เจือได้เลื่อนขึ้นมาเป็นสมาชิกสภาผู้แทนราษฎร แทนนราพัฒน์ ในสังกัดพรรคประชาธิปัตย์
ในปี 2566 เขาลงสมัครรับเลือกตั้ง ส.ส.สงขลา เขต 1 ในสังกัดพรรครวมไทยสร้างชาติ แต่ไม่ได้รับเลือกตั้ง
== เครื่องราชอิสริยาภรณ์ ==
== อ้างอิง ==
บุคคลจากอำเภอระโนด
นักการเมืองไทย
สมาชิกสภาผู้แทนราษฎรจังหวัดสงขลา
สมาชิกสภาผู้แทนราษฎรไทยแบบบัญชีรายชื่อ
พรรคประชาธิปัตย์
พรรครวมไทยสร้างชาติ
บุคคลจากโรงเรียนมหาวชิราวุธ จังหวัดสงขลา
บุคคลจากคณะนิติศาสตร์ มหาวิทยาลัยรามคำแหง
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
หอคอยซิดนีย์

หอคอยซิดนีย์ (Sydney Tower) คือ สิ่งก่อสร้างที่สูงที่สุดในเมืองซิดนีย์ และสูงเป็นอันดับ 2 ของประเทศออสเตรเลีย รองจากตึกคิววัน ในเมือง Gold Coast ซึ่งเป็นตึกระฟ้าที่สูงที่ของประเทศออสเตรเลีย หอคอยซิดนีย์ยังเป็นหอสังเกตการณ์ที่สูงที่สุดเป็นอันดับ 2 ของซีกโลกใต้ (Southern Hemisphere) รองจาก Sky Tower เมือง Auckland  ประเทศนิวซีแลนด์
หอคอยมีความสูง 309 เมตร เหนือศูนย์กลางเขตธุรกิจเมืองซิดนีย์ (Sydney CBD) ตั้งอยู่บน Market Street ระหว่าง Pitt และ Castlereagh Street หอคอยนี้สามารถเข้าถึงได้จากส่วนถนนคนเดินของ Pitt Street ซึ่งเป็นหนึ่งในแหล่งช้อปปิ้งที่มีคนเดินมากที่สุดในออสเตรเลีย โดยมีศูนย์การค้า Whilst เป็นฐานของหอคอยนี้
== ประวัติ ==
การวางแผนก่อสร้างหอคอยซิดนีย์ถูกเปิดเผยใน ค.ศ. 1968 และการก่อสร้างอาคารสำนักงานถูกสร้างใน ค.ศ. 1970 ส่วนการก่อสร้างหอคอยถูกสร้างใน ค.ศ. 1975 ในช่วงแรกของการก่อสร้างหอคอยมีความสูงอยู่ที่ 279 เมตร การเปิดหอคอยให้สาธารณะเข้าชมเริ่มในเดือนสิงหาคม ค.ศ. 1981 การก่อสร้างมีมูลค่ารวม 36 ล้านดอลลาร์ออสเตรเลีย ใน ค.ศ. 1998 มีการเพิ่มเติมสายล่อฟ้า ทำให้ส่วนยอดของหอคอยถูกขยายความสูงจาก 309 เมตร เป็น 327 เมตร เหนือระดับน้ำทะเล
ในขณะที่บริษัท AMP บริหารศูนย์การค้า Centrepoint แห่งนี้ หอคอยแห่งนี้ถูกใช้ชื่ออย่างเป็นทางการว่า "หอคอย AMP" และหลังจาก Westfield Group ได้เข้ามาซื้อกิจการและเป็นเจ้าของศูนย์การค้า Centrepoint ในเดือนธันวาคม ค.ศ. 2001 หอคอยนี้จึงถูกเปลี่ยนชื่อเป็น "หอคอยซิดนีย์"
==สมุดภาพ==
 perrow="3">
ไฟล์:Amp_tower_center_point_tower_sydney.jpg|หอคอยซิดนีย์ ออสเตรเลีย
ไฟล์:Amptower_centerpoint.jpg|มุมมองใกล้บนส่วนยอดของหอคอย
ไฟล์:Sydney_Tower_-_Gowings.jpg|หอคอยซิดนีย์
ไฟล์:Sydney_Tower_4.jpg|หอคอยซิดนีย์ ออสเตรเลีย
ไฟล์:Sydney_Tower_Panorama.jpg|ภาพพาโนรามา 360 องศาจากส่วนยอดของหอคอยซิดนีย์
หอคอยในประเทศออสเตรเลีย
สิ่งก่อสร้างในซิดนีย์
งูหางกระดิ่ง

งูหางกระดิ่ง เป็นชื่อสามัญของงูพิษจำพวกหนึ่ง ที่อยู่ในวงศ์งูแมวเซา (Viperidae) จัดอยู่ใน 2 สกุล คือ  Crotalus และ Sistrurus ในวงศ์ย่อย Crotalinae (Crotalus มาจากภาษากรีก มีความหมายว่า "Castanet" ส่วนคำว่า Sistrurus นั้นเป็นภาษาละตินที่มีความหมายในภาษากรีกว่า "Tail rattler" และมีความหมายตามรากศัพท์เดิมว่า "เครื่องดนตรี") 
งูหางกระดิ่ง มีลักษณะเด่น คือ เกล็ดที่ปลายหางที่เป็นสารประกอบเคอราติน ที่เป็นอวัยวะที่สามารถทำให้เกิดเสียงได้ โดยเสียงนั้นเกิดจากการสั่นสะเทือนถี่ ๆ ของปล้องเกล็ดเป็นข้อ ๆ ที่หาง ซึ่งปล้องเกล็ดนี้พัฒนามาจากเกล็ดหางส่วนปลายนั่นเอง ทุกครั้งที่มีการลอกคราบปล้องเกล็ดนี้ก็จะเพิ่มจำนวนขึ้นด้วย 1 ปล้องต่อการลอกคราบ 1 ครั้ง การลอกคราบนั้นอาจเกิดขึ้นหลายครั้งใน 1 ปี ทั้งนี้ขึ้นกับอาหารที่ได้รับและอัตราการเติบโต สำหรับลูกงูที่เกิดใหม่นั้นจะมีปล้องเกล็ดที่หาง 1 ปล้อง ซึ่งยังไม่สามารถสั่นให้เกิดเสียงได้ แต่เมื่อผ่านการลอกคราบครั้งแรกไปแล้วก็สามารถสั่นให้เกิดเสียงได้ การสั่นให้เกิดเสียงนั้นก็เพื่อเป็นการข่มขู่เมื่อพบศัตรูเข้ามาใกล้นั่นเอง
งูหางกระดิ่ง ปัจจุบันพบกว่า 30 ชนิด ทุกชนิดพบได้ในทวีปอเมริกาเหนือจนถึงอเมริกากลาง เช่น เม็กซิโก โดยมากจะอาศัยและหากินในที่ ๆ แห้งแล้ง เช่น ทะเลทราย และหากินบนพื้นดินมากกว่าจะขึ้นต้นไม้ ออกหากินในเวลากลางคืน โดยใช้การตรวจจับคลื่นความร้อนจากรังสีอินฟาเรดจากตัวเหยื่อด้วยอวัยวะรับคลื่นความร้อนที่เป็นแอ่งระหว่างช่องเปิดจมูกกับตา เป็นงูที่มีพิษร้ายแรงทำให้มนุษย์ที่ถูกกัดเสียชีวิตได้ สำหรับภูมิภาคอื่นที่ไม่มีงูหางกระดิ่ง แต่ก็มีงูบางชนิดในวงศ์เดียวกันนี้ ที่เกล็ดตามลำตัวสามารถเสียดสีทำให้เกิดเสียงดังได้เพื่อขู่ศัตรู เช่น งูพิษเกล็ดเลื่อย (Echis carinatus) ในประเทศอินเดีย เป็นต้น
==อ้างอิง==
==แหล่งข้อมูลอื่น==
"Climate Changes Faster Than Species Can Adapt, Rattlesnake Study Finds", Science Daily, Dec. 05, 2011
วงศ์ย่อยงูหางกระดิ่ง
สัตว์แบ่งตามชื่อสามัญ
สัตว์ที่พบในทวีปอเมริกาเหนือ
สัตว์ที่พบในอเมริกากลาง
มินามิโบโซ

มินามิโบโซ  เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 230.22 ตารางกิโลเมตร ในปี 2020 มีประชากร 37,143 คน
มินามิโบโซตั้งอยู่ใต้สุดของจังหวัดชิบะและปลายสุดของคาบสมุทรโบโซ ติดกับมหาสมุทรแปซิฟิกทางทิศตะวันออกและทิศใต้ และติดปากอ่าวโตเกียวทางทิศตะวันตก มีภูมิอากาศอบอุ่นแบบภาคพื้นสมุทร
==แหล่งข้อมูลอื่น==
มินามิโบโซ
แยกห้วยขวาง

แยกห้วยขวาง เป็นสี่แยกจุดตัดระหว่างถนนประชาราษฎร์บำเพ็ญกับถนนรัชดาภิเษก ในท้องที่เขตดินแดง กรุงเทพมหานคร
== รูปแบบของทางแยก ==
อุโมงค์ลอดทางแยกในแนวถนนถนนรัชดาภิเษก
ถนนระดับดินในแนวถนนประชาราษฎร์บำเพ็ญ
สัญญาณไฟจราจรของรถในถนนระดับดินที่ต้องการตรงไป เลี้ยวซ้าย และเลี้ยวขวา
== สถานที่สำคัญ ==
ศาลพระพิฆเนศ ห้วยขวาง
วัดกุนนทีรุทธาราม
โรงเรียนกุนนทีรุทธารามวิทยาคม
รถไฟฟ้ามหานคร สายเฉลิมรัชมงคล (สถานีห้วยขวาง)
==แหล่งข้อมูลอื่น==
ห้วยขวาง
ห้วยขวาง
แฟรีเทล (อัลบั้มไม คุรากิ)

แฟรีเทลเป็นอัลบั้มที่ 3 ของไม คุรากิออกจำหน่ายวันที่23 ตุลาคม พ.ศ. 2545
== ข้อมูลเพลง ==
แนวคิดของอัลบั้มนี้คือ อัลบั้มสุดท้ายที่จะจำหน่ายก่อนจะเข้าสู่วัยผู้ใหญ่ (ซึ่งวันที่ 28 ตุลาคมที่เป็นวันเกิดเธอ เป็นวันเกิดอายุครบ 20 ปีพอดี) ซึ่งจะสะท้อนถึงความเชื่อ ความหวัง และความฝันที่มีทั้งในอดีต ปัจจุบัน และอนาคต
อัลบั้มนี้มีการนำเรื่องเทพนิยายมาแต่งเป็นเพลงด้วยคือ สโนว์ไวต์ และ ซินเดอเรลล่า ในเพลง Fairy tale 〜my last teenage wish〜 และ อลิซท่องแดนมหัศจรรย์ ในเพลง Fushigi no Kuni
อัลบั้มนี้ขึ้นอันดับ 1 บนโอริคอนซาร์ด อยู่ในซาร์ด 37 สัปดาห์ รวมยอดขายได้ 760,580 ชุด ในซาร์ดปี 2002 อัลบั้มนี้ขายได้ 599,440 ชุด นับเป็นอัลบั้มที่ 23 ของปี 2002
== Track listing ==
== ซาร์ด ==
==การนำไปใช้==
โฆษณา SEA BREEZE (#2)
เพลงประกอบเกม เทลส์ ออฟ เดสตินี่ 2 (#4)
เพลงเปิดที่ 10 ของยอดนักสืบจิ๋วโคนัน (#5)
เพลงประกอบละคร Ikiru Tame no shounetsu tochite no satsushin (#7)
เพลงประกอบละครเรื่อง Dark Angel (#10)
==อ้างอิง==
อัลบั้มเพลงในปี พ.ศ. 2545
อัลบั้มเพลงของมาอิ คูรากิ
เพลงญี่ปุ่น
ประเสริฐ บุญชัยสุข

ประเสริฐ บุญชัยสุข เป็นอดีตรัฐมนตรีว่าการกระทรวงอุตสาหกรรม ในรัฐบาลยิ่งลักษณ์ ชินวัตร และสมาชิกสภาผู้แทนราษฎรจังหวัดนครราชสีมา สังกัดพรรคชาติพัฒนา เคยเป็นประธานคณะกรรมาธิการอุตสาหกรรม สภาผู้แทนราษฎรไทย ชุดที่ 24และเป็นนายกเทศมนตรีเทศบาลนครนครราชสีมา
== ประวัติ ==
ประเสริฐ บุญชัยสุข เกิดเมื่อวันที่ 1 พฤศจิกายน พ.ศ. 2499 ที่อำเภอหนองกี่ จังหวัดบุรีรัมย์ เป็นบุตรของมาโนช กับเหรียญ บุญชัยสุข สำเร็จการศึกษาสาขาพาณิชยกรรม จากสถาบันเทคโนโลยีราชมงคล วิทยาเขตนครราชสีมา ปริญญาตรีนิติศาสตรบัณฑิต จากมหาวิทยาลัยรามคำแหง และพัฒนบริหารศาสตรมหาบัณฑิต สาขารัฐประศาสนศาสตร์ จากสถาบันบัณฑิตพัฒนบริหารศาสตร์
ชีวิตครอบครัวสมรสกับคู่ขวัญ บุญชัยสุข ปัจจุบันรับราชการสังกัดเทศบาลนครนครราชสีมา มีบุตร 2 คน
== การทำงาน ==
ประเสริฐ บุญชัยสุข ประกอบอาชีพทนายความ มีสำนักงานชื่อว่า "สำนักงานกฎหมายประเสริฐ บุญชัยสุข" ตั้งอยู่ที่อำเภอเมืองนครราชสีมา และได้รับเลือกตั้งเป็นสมาชิกสภาองค์การบริหารส่วนจังหวัด (ส.อบจ.) 2 สมัย และเคยเป็นที่ปรึกษารัฐมนตรีประจำสำนักนายกรัฐมนตรี (สุวัจน์ ลิปตพัลลภ) ต่อมาได้ลงสมัครรับเลือกตั้งครั้งแรกในพื้นที่จังหวัดบุรีรัมย์ สังกัดพรรคชาติพัฒนา แต่แพ้ให้กับประกิจ พลเดช จากพรรคไทยรักไทย ได้รับเลือกตั้งเป็นสมาชิกสภาผู้แทนราษฎร จังหวัดนครราชสีมา ในการเลือกตั้ง พ.ศ. 2548 สังกัดพรรคไทยรักไทย และได้รับเลือกตั้งอีกใน พ.ศ. 2550 และ พ.ศ. 2554
ประเสริฐ บุญชัยสุข ได้รับแต่งตั้งเป็นประธานกรรมาธิการอุตสาหกรรม สภาผู้แทนราษฎร ในปี พ.ศ. 2554 ต่อมาในเดือนตุลาคม พ.ศ. 2555 ได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลยิ่งลักษณ์ ชินวัตร (ครม.ยิ่งลักษณ์ 3)
เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติพัฒนา แต่ไม่ได้รับเลือกตั้ง
== เครื่องราชอิสริยาภรณ์ ==
== อ้างอิง ==
บุคคลจากอำเภอหนองกี่
ทนายความชาวไทย
นักการเมืองไทย
รัฐมนตรีว่าการกระทรวงอุตสาหกรรมไทย
สมาชิกสภาผู้แทนราษฎรจังหวัดนครราชสีมา
พรรคชาติพัฒนา (พ.ศ. 2535)
พรรคไทยรักไทย
พรรคชาติพัฒนา (พ.ศ. 2550)
บุคคลจากมหาวิทยาลัยเทคโนโลยีราชมงคลอีสาน
บุคคลจากคณะนิติศาสตร์ มหาวิทยาลัยรามคำแหง
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
นายกเทศมนตรีในจังหวัดนครราชสีมา
เจ้าราชบุตร (หมอกฟ้า ณ น่าน)

รองอำมาตย์ตรี เจ้าราชบุตร (หมอกฟ้า ณ น่าน) มีนามเดิม เจ้าหมอกฟ้า ณ น่าน เป็นราชโอรสองค์ที่ 8 ในเจ้ามหาพรหมสุรธาดา เจ้าผู้ครองนครน่าน องค์ที่ 64 (องค์สุดท้าย)กับ แม่เจ้าศรีโสภา อัครชายา (ชายาที่ 1)
== ประวัติ ==
เจ้าน้อยหมอกฟ้า เกิดในสมัยรัชกาลที่ 5 ที่บ้านหัวข่วง ตำบลในเวียง อำเภอเมืองน่าน จังหวัดน่าน วันพุธ เดือน 9 เหนือ พ.ศ. 2423 เป็นราชโอรสในเจ้ามหาพรหมสุรธาดากับแม่เจ้าศรีโสภา มีพี่น้อง 7 องค์ เมื่อมีอายุได้ 15 ปี เจ้าบิดาได้มอบให้เป็นศิษย์แห่งพระภิกษุอินต๊ะสอน เจ้าอาวาสวัดหัวเวียงใต้ เพื่อให้ศึกษาข้อปฏิบัติทางพระพุทธศาสนา ได้บรรพชาเป็นสามเณรอยู่ที่วัดหัวเวียงใต้ ถึง พ.ศ. 2440 ได้ลาสิกขาบทเพื่อช่วยราชการฉลองเจ้าบิดา ต่อมาเมื่ออายุได้ 25 ปี จึงได้เสกสมรสกับเจ้าบุญโสม ซึ่งเป็นธิดาของเจ้าบุญทะวงศ์ และเจ้าบุญนำ
เจ้าราชบุตร มีโอรสธิดากับเจ้าบุญโสม รวม 7 ท่าน เป็นชาย 2 หญิง 5 อาทิ เจ้าบัวมัน ณ น่าน และเจ้าโคมทอง ณ น่าน ภรรยาเจ้าประดิษฐ์ ณ น่าน อดีตผู้แทนราษฎรจังหวัดน่าน และนายกเทศมนตรีเมืองน่าน และนัดดาคือ เจ้าสมปรารถนา ณ น่าน ผู้ดูแลคุ้มเจ้าราชบุตร
เจ้าราชบุตร ถึงแก่กรรมเมื่อวันที่ 1 มีนาคม พ.ศ. 2501 รวมอายุได้ 78 ปี
== การทำงาน ==
เมื่อเจ้าราชบุตรยังดำรงอิสริยยศเป็นเจ้าน้อยหมอกฟ้า ณ น่าน ในปี พ.ศ. 2445 เกิดจลาจลเงี้ยวที่จังหวัดแพร่ ทางราชการจัดให้เป็นหัวหน้ากองตรวจ รักษาชายเขตแดนจังหวัดน่าน ในปีต่อมาได้รับราชการเป็นรองเสนาวังจังหวัดน่าน ต่อมาในปี พ.ศ. 2451 เจ้าน้อยหมอก ได้บริจาคทรัพย์สินจำนวน 300 บาท เพื่อสร้างสะพานให้ประชาชนสัญจรไปมา กระทั่งในปี พ.ศ. 2454 ถึงปี พ.ศ. 2459 เจ้าราชบุตร ได้เป็นหัวหน้าควบคุมคนหาบคานและสัตว์พาหนะไปรับเงินของรัฐบาลที่คลังจังหวัดเชียงใหม่ จังหวัดลำปาง และจังหวัดแพร่ มาไว้ที่คลังจังหวัดน่าน และต่อมาเมื่อวันที่ 10 มกราคม พ.ศ. 2458 ทรงพระกรุณาโปรดเกล้าฯ ให้เจ้าน้อยหมอกฟ้า ณ น่าน ดำรงอิสริยยศเป็น "เจ้าประพันธพงษ์ เมืองนครน่าน"  และได้เลื่อนเป็น "เจ้าราชบุตร เมืองนครน่าน" ในปี พ.ศ. 2468
ต่อมาในปี พ.ศ. 2469 ได้ไปรับเสด็จพระบาทสมเด็จพระปกเกล้าเจ้าอยู่หัว รัชกาลที่ 7 ในคราวเสด็จประพาศมณฑลพายัพ ที่เมืองนครเชียงใหม่
เจ้าราชบุตร (หมอกฟ้า ณ น่าน) ได้เข้าร่วมในพระราชพิธีบรมราชาภิเษก พระบาทสมเด็จพระมหาภูมิพลอดุลยเดชมหาราช บรมนาถบพิตร ในฐานะผู้สืบสายตรงในเจ้าผู้ครองนครน่าน เมื่อวันที่ 4 พฤษภาคม พ.ศ. 2493 ณ พระที่นั่งอมรินทรวินิจฉัย พระบรมมหาราชวัง เพื่อถวายความจงรักภักดีต่อพระบรมราชจักรีวงศ์ ซึ่งเป็นธรรมเนียมปฏิบัติของเจ้านายประเทศราชที่สืบกันมา 
== เครื่องราชอิสริยาภรณ์ ==
พ.ศ. 2446 - เหรียญรัชดาภิเศก
พ.ศ. 2456 - เหรียญรัชดาภิเศก รัชกาลที่ 6
พ.ศ. 2469 - เหรียญรัชดาภิเศก รัชกาลที่ 7
== ราชตระกูล ==
== อ้างอิง ==
== แหล่งข้อมูลอื่น ==
หนังสืออนุสรณ์งานพระราชทานเพลิงศพเจ้าราชบุตรหมอกฟ้า ณ น่าน
ราชโอรสในเจ้าผู้ครองนครฝ่ายเหนือ
เจ้าราชบุตร
สกุล ณ น่าน
ราชวงศ์ติ๋นมหาวงศ์
ผู้ได้รับเครื่องราชอิสริยาภรณ์ ต.จ. (ฝ่ายหน้า)
ผู้ได้รับเครื่องราชอิสริยาภรณ์ ต.ช.
ผู้อ้างสิทธิในราชบัลลังก์
บุคคลจากจังหวัดน่าน
ราชบุตร (หมอกฟ้า)